**Hovedavtalen § 52 –**

**Tjenestefri for tillitsvalgte og organisasjonstillitsvalgte**

|  |  |  |
| --- | --- | --- |
| **1. Hvem har krav på  tjenestefri?** |  | Denne bestemmelsen gjelder for **tillitsvalgte** og **organisasjonstillitsvalgte** i virksomheten.En **tillitsvalgt** skal være organisert og valgt av de ansatte. Det skal gis skriftlig varsel til ledelsen så snart valget er foretatt, jfr HA §§ 46 og 48. Først når arbeidsgiver har mottatt varsel, inntrer den tillitsvalgtes rettigheter og plikter.**Organisasjonstillitsvalgte** er ansatte som har verv innen det enkelte forbund ved OUS, f.eks. medlem av styret, sekretær el. kasserer i styret, el.l.**Varatillitsvalgte** har ingen rettigheter eller plikter etter Hovedavtalen før han/hun evt. trer inn som erstatning for den som er valgt til tillitsvalgt, men vil kunne ha rettigheter som ansatt, se HA § 26. |
| **2. Hva er tjenestefri?** |  | Hovedavtalen bruker begrepet **tjenestefri**. Det forutsettes at den tillitsvalgte skulle ha vært i arbeid den aktuelle dagen for å utløse rett til tjenestefri uten trekk i lønn. Om et møte/kurs/konferanse faller på en dag der den tillitsvalgte ellers skulle hatt fri, utløser ikke dette rett til erstatningsfridag, timer i timebanken eller overtidsbetaling. |
| **3. Kan arbeidsgiver si nei?** |  | Arbeidsgiver skal **ikke uten tvingende grunn** nekte tillitsvalgte tjenestefritil forhold som er regulert i HA § 52.Hva som er tvingende grunn, må vurderes konkret i det enkelte tilfelle. Det skal generelt mye til for å nekte en tillitsvalgt tjenestefri, men som eksempel kan nevnes ivaretakelse av forsvarlig drift og pasientsikkerhet, eller at det ikke er mulig å skaffe kvalifisert vikar.For tilfeller som faller utenfor HA § 52, se pkt 6. |
| **4. Hva kan det gis fri til?** | a) | **Forhandlinger** i Spekter.Dette vil f.eks. kunne være tvisteforhandlinger etter HA § 13, dvs. tvist om forståelsen av en overenskomst eller en særavtale, eller krav som bygger på slike avtaler. Det kan også være aktuelt i forbindelse med de årlige lønnsforhandlingene. |
|  | b) | Deltakelse i **ulike møter** i de **sentrale** forbundene: Forbundsstyremøter, representantskapsmøter, hovedstyre, landsstyremøter, kongresser, landsmøter og landsforeningsmøter.Disse ulike møtearenaene representerer forbundenes øverste organer. De forskjellige forbundene kan ha ulik benevnelse på sine øverste organer. |
|  | c) | **Kurs** for tillitsvalgte/organisasjonsfaglige kurs og **konferanser** som arrangeres av vedkommende forbund/forening, hovedorganisasjon og opplysningsorganisasjon.Dette er den bestemmelsen som benyttes oftest.Det er tre vilkår som må være oppfylt for å gi rett til tjenestefri med lønn etter denne bestemmelsen: 1. Det må være et forbund eller forening som er den reelle arrangøren av kurs/ konferansen. Det er ikke tilstrekkelig at forbundet sentralt har godkjent kurset, gir økonomisk støtte eller skaffer foredragsholder.
2. Kurset/konferansenmå være en del av den opplæring forbundet sentralt har besluttet å gjennomføre for de **tillitsvalgte.**
3. Kurset måha et **innhold** som er relevant for de tillitsvalgtes arbeid som tillitsvalgte.

En delegering av kursvirksomheten gir i seg selv ikke rett til tjenestefri med lønn.Kurs som er en del av forbundets vedtatte kursvirksomhet kan derimot gi rett til tjenestefri, dersom det kun er den praktiske gjennomføringen av kursene som er overlatt til det lokale leddet.  |
|  | d) | **Faglige delegasjoner.**Faglige delegasjoner er ikke nærmere definert, men i flg. Spekter gjelder dette f.eks. deltakelse i delegasjoner der en **sentral** fagforening besøker en søsterorganisasjon eller hjelper til med å bygge opp fagforeninger i land der fagforeninger har dårlige arbeidsvilkår. |
|  | e) | Tillitsvalgte som er **foreleser/kursleder** i forbundenes kurs og konferanser for tillitsvalgte.Også her vil det være snakk om kurs/konferanser som arrangeres av de sentrale forbundene. |

|  |  |  |
| --- | --- | --- |
| **5. Hvor mange dager kan det  gis fri uten trekk i lønn?** |  | For punktene c) til og med e) (se pkt. 4), kan det gis inntil **12 dager** tjenestefri pr år uten trekk i lønn.For punktene a) og b) (se pkt. 4) skal det gis tjenestefri uten trekk i lønn og slike møter kommer i tillegg til de 12 dagene nevnt ovenfor. |
| **6. Tilfeller som faller utenfor  HA § 52** |  | Hovedavtalen gir ikke rett til tjenestefri f.eks. i følgende tilfeller:* Møter/samlinger/konferanser som er arrangert av det enkelte forbund ved sykehuset eller forbundenes fylkesledd
* Møter/kurs/konferanser som ikke er en del av en opplæring av tillitsvalgte
* Rene tariffkonferanser
 |
| **7. Fri uten lønn?** |  | Se punkt 5. når det gjelder fri med lønn.Sykehusets policy, er at det som hovedregel ikke gis fri med lønn ut over Hovedavtalens bestemmelser. Innenfor arbeidsgivers styringsrett, er det mulig å gi fri ut over rammene i HA. Fri til deltakelse på kurs/møter som faller utenfor HA § 52 kan gis som fri med trekk i lønn eller som avspasering av timer i den enkeltes timebank.Tillitsvalgtarbeid gir ikke rett til overtidsbetaling eller krav om erstatningsfridager. |
| **8. Vurdering av søknader** |  | HA § 52 sier at søknad om tjenestefri skal sendes til leder **så tidlig som mulig**. Hvor lang tid i forveien dette er, sier HA ingenting om, men poenget må være at arbeidsgiver har tid til å vurdere søknaden og evt. finne en vikar.For å kunne vurdere om en søknad om tjenestefri faller innenfor Hovedavtalens bestemmelser, må leder be om følgende dokumentasjon:* Kursinvitasjon/innkalling
* Hvem arrangerer kurset/møtet/konferansen?
* Hvem er målgruppen for kurset?
* Program/agenda
 |